Juan de Zumárraga

Juan de Zumárraga (ført 1468 i Durango i Baskerland i Spania, død 3. juni 1548 i Ciudad de Mexico i Ny-Spania) var den første katolske biskop av Mexico mellom 1528 og 1548.


== Liv og virke ==


=== Fransiskanerprest ===
Juan de Zumárraga kom fra en adelig familie. Han trådte inn i fransiskanerordenen og ble presteviet i den. I 1527 var han custos i dens konvent i El Abrojo. Kort etter ble han utnevnt til en av forhørsdommerne i den domstol som var satt til å granske påståtte hekser i Baskerlandet.Av hans skrifter vinner man det inntrykk gat han anså disse heksene som intet annet en kvinner som var plaget av hallusinasjoner. Han ledet også fransiskanernes ordensprovins Concepción.


=== Biskop ===
Den 20. august 1527 utnevnte keiser Karl V ham til første biskop av Mexico (og til Protector de los Indios). Zumárraga kom til Amerika i 1528, og begynte straks med å organisere kristningen av indianerne. Han opprettet menigheter og innviet i 1531 det som skulle bli meksikanernes nasjonalhelligdom La Nuestra Señora de Guadalupe. 
Zumárraga kom i konflikt med den verdslige makt fordi han protesterte mot det han mente var maktmisbruk, og måtte derfor vende tilbake til Spania i 1532. Skjønt han ble utnevnt til biskop i 1530, ble han ikke bispeviet før 27. april 1533, under dette oppholldet i Spania. Han ble da ordinert i Valladolid av Diego Ribera de Toledo, biskop av Segovia, med titularbiskop Francisco Zamora de Orello av Brefny, og Francisco Solís, biskop av Drivasto, som medkonsekrerende.I 1534 kom han tilbake til Mexico, hvor han kastet seg inn i arbeidet med å utvikle skoler som Colegio de la Santa Cruz de Tlatelolco og Colegio San Juan de Letrán, der de fremstående indianerfamiliers sønner fikk undervisning. Han grunnla hospitalet Amor de Dios og grunnla i 1539 koloniens første trykkeri. Fra 1536 til 1543 var Zumárraga inkvisitor, og engasjerte seg da for ødeleggelsen av indianertemplene. 
Zumárraga skrev også katekismer. I 1547 ble han elevert til erkebiskop.


== Episkopalgenealogi ==
Hans episkopalgenealogi er:

Biskop Adrianus Appelkeren, O.S.A. (?-1502)
Biskop Diego Ribera de Toledo (?-1543) * bispeviet 1508
Erkebiskop Juan de Zumárraga (1468-1548) *1533


== Litteratur ==
Bayle, Constantino. El IV Centenario de Don Juan de Zumárraga. Madrid: Consejo Superior de Investigaciones Científicas 1948.
Campa, Arthur L. "The Churchman and the Indian Languages of New Spain," Hispanic American Historical Review 11 (1931) 542-550/
Carreño, Alberto María. Fray Juan de Zumárraga. Documentos Inéditos publicados con una introducción y notas. Mexico City: 1941.
Carreño, Alberto María. "The Books of Don Fray Juan de Zumárraga," The Americas 5 (1949)283-285.
García Icazbalceta, Joaquín. Don fray Juan de Zumárraga: Primer Obispo e arzobispo de México. 2nd edition. 4 vols. Mexico City: Porrúa 1947.
Greenleaf, Richard E. Zumárraga and the Mexican Inquisition, 1536-1543. Washington D.C.: Academy of American Franciscan History 1962.
Greenleaf, Richard E. The Mexican Inquisition of the Sixteenth Century. Albuquerque: University of New Mexico Press 1969.
Greenleaf, Richard E. Zumárraga and His Family: Letters to Vizcaya 1536-1548. Washington DC: Academy of American Franciscan History 1979.
Hanke, Lewis. "The Contribution of Bishop Zumárraga to Mexican Culture," The Americas 5 (1949) 275-282.
Jones, William B. "Evangelical Catholicism in Early Colonial America: An Analysis of Bishop Juan de Zumárraga's Doctrina Cristiana." The Americas 23 (1967) 423-432/


== Referanser ==